**Ministru kabineta noteikumu projekta „Grozījumi Ministru kabineta 2015.gada 9.jūnija noteikumos Nr.291 „Noteikumi par biodrošības pasākumu kopumu**

**dzīvnieku turēšanas vietām””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 25.panta 19.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Eiropas Komisijas 2017. gada 14. februāra Īstenošanas lēmums (ES) 2017/263 par riska mazināšanas un pastiprinātiem biodrošības pasākumiem un agrīnās konstatācijas sistēmām attiecībā uz risku, ko rada savvaļas putni saistībā ar augsti patogēnās putnu gripas vīrusu pārnešanu uz mājputniem (turpmāk – Īstenošanas lēmums (ES) 2017/263).  Saskaņā ar Īstenošanas lēmumu (ES) 2017/263 tajās Eiropas Savienības dalībvalstīs vai dalībvalstu teritorijās, kuras tiek noteiktas kā augsta riska apgabali attiecībā uz putnu gripas izplatīšanās iespējamību mājputnu ganāmpulkos, līdz 2018. gada 30. jūnijam ir noteiktas biodrošības prasības mājputnu novietnēs, tai skaitā arī aizliegums mājputnus turēt ārā.  Saskaņā ar Īstenošanas lēmumā (ES) 2017/263 noteikto dalībvalstu kompetentajām iestādēm tiek dots uzdevums izvērtēt slimības pārnešanas riskus un noteikt risku mazinošus pasākumus (biodrošības prasības).  Š.g. 6. februārī Zemkopības ministrija sadarbībā ar Latvijas ornitologu biedrības pārstāvi un Pārtikas un veterinārā dienesta ekspertiem darba grupas laikā pārrunāja aktuālo informāciju saistībā ar straujo un plašo putnu gripas izplatību Eiropas Savienības dalībvalstīs, migrējošo ūdensputnu ceļiem uz Latviju, kā arī iespējamos apdraudējuma apgabalus Latvijas teritorijā, kuros ir potenciāla iespēja izplatīties šai slimībai arī Latvijā, un izstrādāja biodrošības prasības mājputnu novietnēm un optimālo laika periodu mājputnu turēšanai iekštelpās, lai profilaktētu putnu gripas izplatību Latvijā.  Š.g. 21. februārī Zemkopības ministrija plāno tikties ar putnkopjiem, lai sadarbībā ar Pārtikas un veterinārā dienesta ekspertiem un valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”speciālistiem informētu par biodrošības prasībām, kuras nepieciešams ievērot, lai pasargātu mājputnu ganāmpulkus no infekcijas slimības (šajā gadījumā putnu gripas) izplatības tajos. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur mājputnus (vistas, tītarus, pērļu vistiņas, zosis, pīles, paipalas, baložus, fazānus, irbes un citu nožogotās platībās turētus putnus). Saskaņā ar Lauksaimniecības datu centra datiem, Latvijā 2017.gada 1.janvārī bija reģistrētas 4367 mājputnu novietnes (mājputnu īpašnieki). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteikto normu īstenošana palīdzēs dzīvnieku īpašniekiem realizēt infekcijas slimību (ne tikai putnu gripas) profilaktiskos pasākumus mājputnu turēšanas vietās. Līdz ar to dzīvnieki efektīgāk tiks pasargāti no saslimšanas un slimību izplatīšanās. Noteikumu projektā noteikto normu ieviešana izlīdzinās biodrošības prasības starp atsevišķu sugu mājputnu īpašniekiem vai turētājiem. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III sadaļa – projekts šo jomu neskar.*

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nepieciešams veikt grozījumus Ministru kabineta 2007.gada 19.jūnija noteikumos Nr.405 „Putnu gripas uzliesmojuma likvidēšanas un draudu novēršanas kārtība” un svītrot no tiem normas, kuras pārņem Komisijas 2005. gada 19. oktobra lēmuma 2005/734EEK, ar ko nosaka biodrošības pasākumus, lai mazinātu risku, ka ļoti patogēno putnu gripu, ko izraisa A tipa H5N1 apakštipa gripas vīruss, no savvaļas putniem varētu pārnest uz mājputniem un citiem nebrīvē turētiem putniem, un ar ko paredz agrīnas konstatācijas sistēmu īpaši apdraudētos apgabalos normas. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | |
| 1. | | Saistības pret Eiropas Savienību | | | | Noteikumu projektā iekļautas tiesību normas, kas izriet no Eiropas Komisijas 2017. gada 14. februāra Īstenošanas lēmuma (ES) 2017/263 par riska mazināšanas un pastiprinātiem biodrošības pasākumiem un agrīnās konstatācijas sistēmām attiecībā uz risku, ko rada savvaļas putni saistībā ar augsti patogēnās putnu gripas vīrusu pārnešanu uz mājputniem (turpmāk – Īstenošanas lēmums (ES) 2017/263). | | | |
| 2. | | Citas starptautiskās saistības | | | | Projekts šo jomu neskar. | | | |
| 3. | | Cita informācija | | | | Saskaņā ar Īstenošanas lēmuma (ES) 2017/263 11. pantu Eiropas Savienības dalībvalsts vai dalībvalstu teritorijās, kuras tiek noteiktas kā augsta riska apgabali attiecībā uz putnu gripas iespējamību mājputnu ganāmpulkos, līdz 2018. gada 30. jūnijam ir noteiktas biodrošības prasības mājputnu novietnēs, tai skaitā arī aizliegums turēt tos ārā. Noteikumu projektā noteiktās biodrošības prasības, tai skaitā aizliegums turēt mājputnus ārā noteikts no šā gada 1. marta līdz 31. maijam. Šāds laika periods pastiprinātiem biodrošības pasākumiem noteikts ņemot vērā Latvijas ornitoloģijas biedrības pārstāvja sniegto informāciju par gājputnu migrācijas laiku caur Latviju. Papildus tam paskaidrojam, ka mājputnu turēšana telpās ilgākā laika periodā var radīt dažādus traucējumus tirdzniecībā ar no brīvās turēšanas režīmā turētu putnu iegūtajām olām. Saskaņā ar Komisijas 2008. gada 23. jūnijs Regulā (EK) Nr.589/2008 , ar ko nosaka sīki izstrādātus noteikumus Padomes Regulas (EK) Nr.1234/2007 īstenošanai attiecībā uz olu tirdzniecības standartiem prasību minimums attiecībā uz dažādām dējējvistu turēšanas metodēm noteikts minētās regulas II pielikuma 1.a) punktā:  1.a) dējējvistas visu dienu var pavadīt brīvā dabā. Tomēr šī prasība neaizliedz ražotājam ierobežot piekļuvi āra aplokiem noteiktu laiku rīta stundās saskaņā ar labu lauksaimniecības praksi, tostarp labu lopkopības praksi;  citu ierobežojumu gadījumā, tostarp veterināru ierobežojumu gadījumā, kas pieņemti saskaņā ar Kopienas tiesību aktiem, lai aizsargātu sabiedrības veselību un dzīvnieku veselību, ar kuriem ierobežo dējējvistu piekļuvi āra aplokiem, olas drīkst turpināt marķēt kā “Brīvās turēšanas apstākļos dētas olas” ierobežojuma darbības laikā, tomēr nekādā gadījumā ne ilgāk kā divpadsmit nedēļas. | | | |
| 1.tabula  Tiesību akta projekta atbilstība ES tiesību aktiem | | | | | | | | |
| Attiecīgā ES tiesību akta datums, numurs un nosaukums | | | Eiropas Komisijas 2017. gada 14. februāra Īstenošanas lēmums (ES) 2017/263 par riska mazināšanas un pastiprinātiem biodrošības pasākumiem un agrīnās konstatācijas sistēmām attiecībā uz risku, ko rada savvaļas putni saistībā ar augsti patogēnās putnu gripas vīrusu pārnešanu uz mājputniem (turpmāk – Īstenošanas lēmums (ES) 2017/263). | | | | | |
| A | | | B | | | C | D | |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Īstenošanas lēmuma (ES) 2017/263 4.panta 3. punkta a) | | | Noteikumu projekta 8. punkts (pielikuma 4.1. apakšpunkts) | | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma (ES) 2017/263 4.panta 3. punkta b) | | | Noteikumu projekta 8. punkts (pielikuma 4.4. apakšpunkts) | | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma (ES) 2017/263 4.panta 3. punkta d) | | | Noteikumu projekta 8. punkts (pielikuma 6. punkts) | | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma (ES) 2017/263 4.panta 4. punkta a) | | | Noteikumu projekta 8. punkts (pielikuma 4.2. un 4.3. apakšpunkts) | | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Īstenošanas lēmuma (ES) 2017/263 7.panta 2. punkts | | | Noteikumu projekta 8. punkts (pielikuma 3. punkts) | | | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | Saskaņā ar Īstenošanas lēmuma (ES) 2017/263 3. pantu Zemkopības ministrija sadarbībā ar Pārtikas un veterinārā dienesta speciālistiem un Latvijas ornitologu biedrības pārstāvi izvērtēja iespējamos riska faktorus putnu gripas ierosinātāja pārnešanai no savvaļas putniem uz mājputniem un noteica pastiprinātas biodrošības prasības mājputnu turētājiem laika periodā no šā gada 1. marta līdz 31. maijam. | | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Noteikumu projekts šo jomu neskar. | | | | | |
| Cita informācija | | | Nav. | | | | | |
| **VI. Sabiedrības līdzdalība un komunikācijas aktivitātes** | | | | | | | | | |
| 1. | | | | Plānotās sabiedrības līdzdalības un komunikācijas aktivitātes saistībā ar projektu | | Š.g. 21. februārī Zemkopības ministrija tikās ar putnkopības sektorā nodarbinātājiem un informēja tos par nepieciešamajiem biodrošības pasākumiem, lai profilaktētu infekcijas slimību (sevišķi putnu gripas) izplatību ganāmpulkā. | | | |
| 2. | | | | Sabiedrības līdzdalība projekta izstrādē | | Sanāksmes laikā saņemti jautājumi un priekšlikumi no putnkopības sektorā nodarbinātajiem (par mājputnu turēšanu laika periodā no šā gada 1.marta līdz 31. maijam). Sanāksmes laikā tika skaidrots par mājputnu turēšanas iespējām, kā arī sniegta informācija par to, kādi ir putnu gripas izplatīšanās ceļi, kādi ir nepieciešamie piesardzības pasākumi, kas jāveic saimniecībā, lai efektīvāk pasargātu mājputnus no inficēšanās. | | | |
| 3. | | | | Sabiedrības līdzdalības rezultāti | | Zemkopības ministrijas un Pārtikas un veterinārā dienesta speciālisti saņēma informāciju par patreizējo situāciju un problēmām putnkopības sektorā, kā arī problēmām, kas var rasties piemērojot stingrus biodrošības nosacījumus atsevišķām mājputnu kategorijām. | | | |
| 4. | | | | Cita informācija | | Nav. | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | | |
| 1. | | | | Projekta izpildē iesaistītās institūcijas | | Pārtikas un veterinārais dienests | | | |
| 2. | | | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. | | | |
| 3. | | | | Cita informācija | | Pārtikas un veterinārais dienests noteikumu projekta īstenošanu nodrošinās Zemkopības ministrijas budžetā piešķirto līdzekļu ietvaros. | | | |

# Zemkopības ministrs J.Dūklavs

Zemkopības ministrijas valsts sekretārs D.Lucaua

Vecuma-Veco 67027551

[Olita.Vecuma-Veco@zm.gov.lv](mailto:Olita.Vecuma-Veco@zm.gov.lv)